Document ID: 32013D0094

TARYBOS SPRENDIMAS
2012 m. kovo 26 d.
dėl Visos Europos ir Viduržemio jūros regiono valstybių preferencinių kilmės taisyklių regioninės konvencijos sudarymo
(2013/94/ES)
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 6 dalies a punktu,
atsižvelgdama į Europos Komisijos pasiūlymą,
atsižvelgdama į Europos Parlamento pritarimą,
kadangi:
(1)
2009 m. lapkričio 26 d. Taryba įgaliojo Komisiją pradėti derybas su ELPA valstybėmis, Barselonos proceso dalyvėmis, stabilizacijos ir asociacijos proceso dalyvėmis ir Farerų salomis dėl Visos Europos ir Viduržemio jūros regiono valstybių preferencinių kilmės taisyklių regioninės konvencijos (toliau - Konvencija).
(2)
2009 m. gruodžio 9 d. Briuselyje surengtoje konferencijoje Konvencijos tekstą patvirtino Europos ir Viduržemio jūros regiono valstybių prekybos ministrai.
(3)
Remiantis Tarybos sprendimu 2013/93/ES (1) ir atsižvelgiant į tai, kad ji bus sudaryta vėliau, Konvencija Europos Sąjungos vardu buvo pasirašyta 2011 m. balandžio 14 d.
(4)
Konvencija turėtų būti sudaryta,
PRIĖMĖ ŠĮ SPRENDIMĄ:
1 straipsnis
Europos Sąjungos vardu patvirtinama Visos Europos ir Viduržemio jūros regiono valstybių preferencinių kilmės taisyklių regioninė konvencija.
Konvencijos tekstas pridedamas prie šio sprendimo.
2 straipsnis
Tarybos pirmininkas paskiria asmenį, įgaliotą Europos Sąjungos vardu deponuoti Konvencijos 10 straipsnyje numatytą priėmimo dokumentą.
3 straipsnis
Komisija atstovauja Europos Sąjungai Konvencijos 3 straipsniu įsteigtame Jungtiniame komitete. Valstybių narių atstovai gali dalyvauti Jungtinio komiteto posėdžiuose.
4 straipsnis
Šis sprendimas įsigalioja jo priėmimo dieną.
Priimta Briuselyje 2012 m. kovo 26 d.

Labels: 3
18
15
5